Definisjon:

En sen bivirkning etter injeksjon av jodkontrast, defineres som en reaksjon som oppstår mellom

1 time og 1 uke etter kontrastmiddelinjeksjon.

Sene bivirkninger relateres i hovedsak til jodkontrast og er i hovedsak hudreaksjoner.

Sene hudreaksjoner av den typen som ses etter jodholdige kontraststoffer er ikke blitt beskrevet etter MR-kontrast (gadoliniumholdige kontraststoffer).

Bivirkninger:

Bivirkninger er hudreaksjoner tilsvarende det man ser etter administrasjon av andre legemidler. De hyppigste er makulopapilært utslett, rødme, ødem og kløe. De fleste hudreaksjoner er milde til moderate og selvbegrensende.
En del sene reaksjoner (f.eks., kvalme, oppkast, hodepine, muskel /skjelettsmerte, feber) er beskrevet etter injeksjon av kontraststoff, men de er sjeldent relatert til kontrastmiddelet.

Risikofaktorer for hudreaksjoner:

Tidligere senreaksjon etter kontrastmiddel.

Interleukin-2 behandling.

Behandling:

Symptomatisk f.eks. antihistamin, steroid kremer og bløtgjørende kremer.

Anbefalinger:

Pasienter som tidligere har reagert på kontraststoff eller som er i behandling med interleukin-2, skal informeres om at en sen hudreaksjon er en mulighet og at de skal kontakte egen lege hvis de får et problem.
Patch og intradermal tester med forsinket avlesning kan være nyttig for å bekrefte en senreaksjon på et kontraststoff og til å undersøke kryssreaksjoner med andre kontraststoffer.
Risikoen for en gjentakende reaksjon reduseres ved å bruke et annet kontraststoff enn det som utløste en tidligere reaksjon. Unngå kontraststoffer som har vist kryssreaksjon ved hud test.
Legemiddelprofylakse anbefales generelt ikke.